ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011059
ขอความช่วยเหลือชาวประมงที่ได้รับผลกระทบจากปัญหาน้ำท่วมขังในพื้นที่ 2 แห่ง บริเวณ แห่งที่ 1 บริเวณชุมชนบางกระดี่ แขวงแสมดำ เขตบางขุนเทียน กรุงเทพมหานคร และแห่งที่ 2 บริเวณเกาะโพธิ์ แขวงท่าข้าม (ตามผู้ร้องแจ้ง) เขตบางขุนเทียน กรุงเทพมหานคร เนื่องจากในพื้นที่ดังกล่าว ประสบปัญหาน้ำท่วมขังจากชายทะเลบางขุนเทียนอยู่บ่อยครั้ง ซึ่งปกติต้องรอหลายสัปดาห์หรือเป็นเดือน น้ำถึงจะลดลง ทำให้ผู้ประกอบอาชีพชาวประมงได้รับความเดือดร้อนเป็นอย่างมาก เพราะสัตว์น้ำ เช่น กุ้ง ปลา ฯลฯ ที่เลี้ยงเอาไว้เกิดความเสียหาย รวมถึงต้องขาดทุนจำนวนหลายบาท อีกทั้งผู้ร้องแจ้งว่าประชาชนที่อาศัยอยู่ในพื้นที่ได้รับความเดือดร้อนมากเช่นกัน ในการใช้ชีวิตประจำวันลำบาก เมื่อสัญจรผ่านบริเวณน้ำท่วมขังทำให้รถยนต์ส่วนบุคคลที่ขับขี่ลุยน้ำเสียหายและน้ำกัดตามผิวหนัง ประสบปัญหามาเป็นระยะเวลาหลายปี (ไม่ทราบระยะเวลาที่แน่ชัด) ประกอบกับผู้ร้องแจ้งว่าช่วงหลังน้ำเริ่มมีปริมาณมากขึ้น รวมถึงมีน้ำเน่าเสียทะลักเข้ามาด้วย ณ ปัจจุบัน (วันที่ 17 มีนาคม 2566) ในช่วงเช้า (ไม่ทราบเวลาที่แน่ชัด) ยังประสบปัญหาน้ำท่วมอยู่เช่นกัน จึงประสงค์ให้หน่วยงานที่เกี่ยวข้องเข้ามาดูแลในพื้นที่ดังกล่าว เพื่อบรรเทาความเดือดร้อนให้แก่ประชาชนต่อไป (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata